Diari Oficial de la Generalitat Valenciana


Sumari del DOGV 1995, del 31-03-1993 (1993/827536)

DECRET 23/1993, de 8 de febrer, del Govern Valencià, pel qual regula els preus públics que corresponen als centres i serveis de l'Institut Valencià de Serveis Socials.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/08/23/dof/vci/html**

### Dades del document

Número de DOGV
:   1995

Data del DOGV
:   31-03-1993

Secció del DOGV
:   DISPOSICIONS GENERALS

Número del document
:   1993/827536


Data del document
:   08-02-1993

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

Decret 23/1993, de 8 de febrer, del Govern Valencià, pel qual regula els preus públics que corresponen als centres i serveis de l'Institut Valencià de Serveis Socials.  
A partir de l?entrada en vigor de la Llei 7/1991, de 28 de desembre, de Pressuposts de la Generalitat Valenciana per a 1992, les contraprestacions pels serveis que presta l'administració de la Generalitat Valenciana, en l?àmbit de les seues competències en serveis socials, tenen la naturalesa de preus públics i es regulen d'acord amb el que disposen el Decret 73/1991, de 13 de maig; el Decret 227/1991, de 9 de desembre, modificat per Decret 159/1992, de 28 de setembre, i el Decret 105/1992, de 6 de juliol, tots ells del Govern Valencià.  
Partint dels articles 2.4 i 3.2.a) del Decret 73/1991, per raons socials o d'interès públic es podran fixar, per decret del Govern Valencià, preus públics inferiors als costos econòmics que s'han originat per la realització d'activitats o prestacions de serveis.  
D'acord amb el que s'ha esmentat abans i amb l'elaboració prèvia de la memòria econòmica financera a què fa referència el Decret 73/1991, i segons l'informe favorable que ha emès la Direcció General de Tributs i Patrimoni, de la Conselleria d'Economia i Hisenda, escau l'aprovació dels preus públics que obtindrà l'Institut Valencià de Serveis Socials.  
En virtut d'això, a proposta del Conseller de Treball i Afers Socials i amb la deliberació prèvia del Govern Valencià, en la reunió del dia 8 de febrer de 1993,  
DECRETE  
Article primer  
Aquest decret determina els criteris i les quanties que s'aplicaran per a l?exacció de preus públics per les prestacions de serveis, i lliuraments de béns annexos a aquests, que realitza l?Institut Valencià de Serveis Socials amb mitjans propis en els centres i serveis que integren la xarxa de serveis socials de la Comunitat Valenciana.  
Amb aquesta finalitat, s'inclouen en la tipologia de centres els següents:  
a) Residències per a la tercera edat.  
b) Centres de dia per a la tercera edat.  
c) Residències de discapacitats psíquics.  
d) Residències de discapacitats físics.  
e) Centres de dia de discapacitats psíquics.  
f) Centres ocupacionals per a discapacitats.  
g) Menjadors socials.  
h) Residències infantils, comarcals i juvenils.  
i) Centres de dia de menors.  
j) Centres de reeducació.  
k) Residències materno-infantils.  
l) Cases d'acollida de dones.  
Article segon  
Per tal de fixar la quantia dels preus públics, es considerarà per renda per càpita mensual la quantitat que resulte de dividir els ingressos anuals bruts de la unitat familiar, qualsevol que siga la seua naturalesa, entre 12 mensualitats i pel nombre de persones que formen part d'aquesta, incloent-hi l?usuari.  
A aquests efectes, hi haurà unitat familiar en tots els casos de convivència de l?usuari amb altres persones unides per matrimoni o relació anàloga a la conjugal i per llaços de parentiu de consanguinitat fins al segon grau.  
Es consideraran ingressos anuals bruts de la unitat familiar tots els béns i drets que deriven tant del treball com del capital, i també els de naturalesa de préstec. Si es tracta de béns immobles que no tinguen la condició d'habitatge habitual de la família, s'ajustarà a la normativa reguladora de l?Impost sobre la Renda de les Persones Físiques. Quan es perceben pensions o prestacions econòmiques públiques no es comptabilitzarà, dins dels ingressos anuals bruts, l?import de les pagues extraordinàries.  
Per a la determinació dels ingressos anuals bruts de la unitat familiar, es podrà exigir tota la documentació acreditativa que es considere necessària.  
Article tercer  
Hauran de pagar el preu públic les persones físiques o jurídiques, públiques o privades, que es beneficien de la prestació del servei, i també aquells que exercesquen la pàtria potestat o tutela, en el cas de menors i incapacitats.  
Article quart  
Els preus públics s'acreditaran des que comence la prestació del servei.  
El pagament es realitzarà a mes vençut dins dels deu primers dies del mes següent, i es prorratejaran per dies els períodes inferiors quan s'inicie o acabe la prestació del servei.  
Article cinquè  
Si hi ha deutes per manca de pagament de preus públics, podrà acabar la prestació del servei.  
Article sisè  
Sempre que el patrimoni del tutelat ho permeta a causa de les circumstàncies socio-econòmiques, i sobre la base del dret retributiu previst en l'article 274 del Codi Civil, l'Institut Valencià de Serveis Socials podrà exigir com a preu públic el 100% de la renda per càpita mensual del beneficiari.  
Article setè  
Els obligats al pagament. que no abonen els preus públics íntegrament, per mancança temporal d'ingressos, podran subscriure document oficial de reconeixement de deute per la diferència entre el que s'ha pagat i el que s'ha establert com a preu públic en la seua totalitat.  
Així mateix, l?usuari del servei que tinga dret a aliments de parents podrà transmetre a l'Institut Valencià de Serveis Socials el dret a reclamar davant el jutge corresponent el seu pagament i l?adopció de les mesures cautelars oportunes, segons la regulació del Codi Civil.  
L?Institut Valencià de Serveis Socials podrà continuar la prestació del servei en els supòsits que hi haja reconeixement de deute subscrit.  
DISPOSICIONS ADDICIONALS  
Primera  
Els preus públics a què fa referència aquesta norma són els que s'indiquen a l'annex.  
Segona  
L?Institut Valencià de Serveis Socials podrà subscriure convenis de col·laboració amb altres entitats, públiques o privades, que tinguen com a objecte la prestació de serveis regulats en aquest decret i s'hauran de subjectar als preus que s'hi estipulen.  
DISPOSICIO FINAL  
Faculte el Director de l'Institut Valencià de Serveis Socials per a l'adopció de tots aquells actes que calguen per a l'aplicació del que disposa aquest decret.  
València, 8 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller de Treball i Afers Socials,  
MARTIN SEVILLA I JIMENEZ  
ANNEX  
1. Preus públics per als centres de la tercera edat.  
1.A) Centres d'atenció residencial.  
Per a l'aplicació dels preus públics en residències de la tercera edat es calcularan els ingressos anuals bruts de la unitat familiar (incloent els de l?usuari). En aquest càlcul no es comptabilitzaran les pagues extres de las pensions o prestacions econòmiques públiques.  
Si de la unitat familiar ingressàs en una residència sols un dels cònjuges, a fi de calcular la renda per càpita mensual es deduiran 240.000 pessetes del total dels ingressos anuals bruts, sempre que tant aquesta quantitat com la renda per càpita mensual que corresponga al cònjuge que no ha ingressat es destinen a l'atenció d'aquell.  
Una vegada que s'han obtingut els ingressos anuals de la unitat familiar es dividiran pel nombre de membres d'aquesta i entre 12 mensualitats, i s'obtindrà així la renda per càpita mensual (d'ara endavant RCM).  
Els preus són el resultat d'aplicar un percentatge determinat sobre el RCM del beneficiari.  
En qualsevol cas, s'haurà de garantir una quantitat mínima al beneficiari, que s'estableix en 7.000 pessetes per a la seua atenció i ús personal.  
1.A).1 Places de vàlids en residències de la tercera edat.  
 RCM Preu mensual establert  
 Menor o igual a 40.000 PTA 80% RCM  
 Entre 40.001 i 60.000 PTA 80% RCM menys 2.000 PTA  
 Entre 60.001 i 80.000 PTA 85% RCM menys 4.000 PTA  
 Entre 80.001 i 100.000 PTA 90% RCM menys 6.000 PTA  
 Entre 100.001 i 120.000 PTA 95% RCM menys 9.000 PTA  
 Més de 120.000 PTA RCM menys 15.000 PTA  
1.A).2 Places d'assistits en residències de la tercera edat.  
RCM Preu mensual establert  
Menor o igual a 40.000 PTA 80% RCM  
Entre 40.001 i 65.000PTA 83% RCM menys 1.000 PTA  
Entre 65.001 i 90.000 PTA 85% RCM menys 1.000 PTA  
Entre 90.001 i 115.000 PTA 87% RCM menys 2.000 PTA  
Entre 115.001 i 140.000 PTA 90% RCM menys 3.000 PTA  
Entre 140.001 i 165.000 PTA 93% RCM menys 5.000 PTA  
1.B) Atenció en els centres de dia.  
Per a l'aplicació dels preus públics en centres de dia per a la tercera edat es calcularà la RCM de la mateixa manera que en el cas d'atenció residencial. El càlcul del preu públic mensual per utilitzar els serveis assistencials per a la tercera edat en centres de dia s'obtindrà amb l'aplicació de la fórmula següent:  
PCD = CSCD x DAM x (PRA/CSA)  
on:  
PCD = Preu mensual centre dia tercera edat.  
CSCD = Cost del servei diari per l'atenció en els centres de dia.  
DAM = Dies d'atenció mensual.  
PRA = Preu que hauria de pagar l?usuari en el cas que utilitzàs els serveis d'atenció residencial per a places d'assistits.  
CSA = Cost del servei d'atenció residencial en places d'assistits (fixat per a 1993 en 184.217 pessetes).  
2. Preus públics per als centres de discapacitats.  
Per a l'aplicació de preus públics en centres de discapacitats es calcularan els ingressos bruts íntegres anuals de la unitat familiar, sense comptabilitzar les pagues extres de les pensions o prestacions econòmiques públiques de l?usuari. En cas que hi hagen membres de la unitat familiar no ingressats en centres, dels ingressos bruts que resulten es reduiran 630.000 pessetes abans de fer el càlcul de la renda per càpita mensual. Després que es calcule aquesta, s'aplicarà la taula corresponent segons el tipus de centre del qual siga usuari.  
2.A) Discapacitats psíquics.  
2.A).1 Serveis residencials par a discapacitats psíquics.  
1) Discapacitats psíquics afectats greument  
El càlcul del preu que cal pagar estarà d'acord amb el nombre de membres de la unitat familiar, de manera que quan major siga aquest major serà el preu públic que haurà de pagar l?usuari.  
 RCM Preu mensual establert  
Nombre de membres de la unitat  
familiar, inclòs l?usuari l a 3 3 4 o més  
Fins a 40.000 PTA 40% RCM 45% RCM 50% RCM  
Entre 40.001 i 60.000 PTA 43% RCM 47% RCM 53% RCM  
Entre 60.001 i 80.000 PTA 45% RCM 50% RCM 55% RCM  
Entre 80.001 i 100.000 PTA 47% RCM 53% RCM 57% RCM  
Entre 100.00 1 i 120.000 PTA 50% RCM 55% RCM 60% RCM  
Entre 120.001 i 140.000 PTA 53% RCM 57% RCM 63% RCM  
Entre 140.001 i 160.000 PTA 55% RCM 60% RCM 65% RCM  
Entre 160.001 i 180.000 PTA 57% RCM 63% RCM 67% RCM  
Entre 180.001 i 200.000 FITA 60% RCM 65% RCM 70% RCM  
Entre 200.001 i 220.000 PTA 63% RCM 67% RCM 73% RCM  
Entre 220.001 i 240.000 PTA 65% RCM 70% RCM 75% RCM  
Entre 240.001 i 260.000 PTA 67% RCM 73% RCM 77% RCM  
Més de 260.000 PTA 70% RCM 75% RCM 80% RCM  
2) Discapacitats psíquics autònoms.  
RCM Preu mensual establert  
Fins a 40.000 PTA 55% RCM  
Entre 40.001 i 50.000 PTA 60% RCM menys 1.000PTA  
Entre 50.001 i 60.000 PTA 65% RCM menys 2.000PTA  
Entre 60.001 i 70.000 PTA 70% RCM menys 3.000PTA  
Entre 70.001 i 80.000 PTA 75% RCM menys 4.000PTA  
Entre 80.001 i 90.000 PTA 80% RCM menys 5.000 FITA  
Entre 90.001 i 100.000 PTA 85% RCM menys 6.000PTA  
Entre 100.001 i 110.000 PTA 90% RCM menys 7.000PTA  
Entre 110.001 i 120.000 PTA 95% RCM menys 8.000PTA  
Més de 120.000 PTA RCM menys 10.000 PTA  
Després de concretar la quantitat que s'ha de pagar s'aplicaran, segons el cas, els criteris següents:  
a) Quan l?usuari perceba una pensió o una prestació econòmica pública, o la família la reba per aquest, i el preu públic que s'ha de pagar siga inferior a aquesta pensió o prestació, aquesta haurà de ser aportada en la seua totalitat, llevat de les 7.000 pessetes comunes a tots els usuaris que es destinaran, igual que les pagues extres, a l?atenció personal del resident.  
b) Si la diferència entre el preu públic que s'ha de pagar, segons la taula, i la renda per càpita mensual és inferior a 7.000 pessetes, l'import a pagar es reduirà a fi d'assegurar que l?usuari dispose de les esmentades 7.000 pessetes.  
2.A).2 Atenció en centres de dia i centres ocupacionals.  
Per a l'aplicació de preus públics en centres de dia per a disminuïts psíquics afectats greument s'utilitzarà la fórmula següent:  
PCD = CSCD x DAM x (PRD/CSRD)  
on:  
PCD = Preu mensual centre dia per a discapacitats.  
CSCD = Cost del servei diari per atenció en els centres de dia.  
DAM = Dies d'atenció mensual.  
PRD = Preu que hauria de pagar l?usuari en cas que utilitzàs els serveis d'atenció residencial per a disminuïts psíquics afectats greument.  
CSRD = Cost del servei d?atenció residencial per a disminuïts afectats greument.  
En qualsevol cas, quan un usuari de centres de dia per a disminuïts psíquics reba pensions o prestacions econòmiques públiques, haurà de pagar sempre el 45% d'aquests com a mínim.  
En cas dels serveis prestats en els centres ocupacionals per a discapacitats psíquics, el preu d'aquests s'obtindrà aplicant la taula següent:  
RCM Preu mensual establert  
Fins a 40.000 PTA 15% RCM  
Entre 40.001 i 60.000 PTA 17% RCM  
Entre 60.001 i 80.000 PTA 20% RCM  
Entre 80.001 i 100.000 PTA 23% RCM  
Entre 100.001 i 120.000 PTA 25% RCM  
Entre 120.001 i 140.000 PTA 27% RCM  
Entre 140.001 i 160.000 PTA 30% RCM  
Entre 160.001 i 180.000 PTA 33% RCM  
Més de 180.000 PTA 35% RCM  
2.B) Discapacitats físics.  
2.B).1 Atenció residencial.  
Igual que en el cas d'atenció residencial a discapacitats psíquics afectats greument, el càlcul del preu que s'ha de pagar estarà d'acord amb el nombre de membres de la unitat familiar de l?usuari, de manera que quan major siga aquest major serà el preu públic que caldrà pagar.  
 RCM Preu mensual establert  
Nombre de membres de la unitat  
familiar, inclòs l?usuari l a 3 3 4 o més  
Fins a 50.000PTA 40% RCM 45% RCM 50% RCM  
Entre 50.001 i 60.000 PTA 43% RCM 47% RCM 53% RCM  
Entre 60.001 i 70.000 PTA 45% RCM 50% RCM 55% RCM  
Entre 70.001 i 80.000 PTA 47% RCM 53% RCM 57% RCM  
Entre 80.001 i 90.000 PTA 50% RCM 55% RCM 60% RCM  
Entre 90.001 i 100.000 PTA 53% RCM 57% RCM 63% RCM  
Entre 100.00 1 i 110.000 PTA 55% RCM 60% RCM 65% RCM  
Entre 110.00 1 i 120.000 PTA 57% RCM 63% RCM 67% RCM  
Entre 120.001 i 130.000 PTA 60% RCM 65% RCM 70% RCM  
Entre 130.001 i 140.000 FITA 63% RCM 67% RCM 73% RCM  
Entre 140.001 i 150.000 PTA 65% RCM 70% RCM 75% RCM  
Entre 150.001 i 160.000 PTA 67% RCM 73% RCM 77% RCM  
Més de 160.000 PTA 70% RCM 75% RCM 80% RCM  
Després d'obtenir la quantitat que ha d'abonar l?usuari, aquesta s'aplicarà tenint en compte els criteris següents:  
a) Si l?usuari percep una pensió o prestació econòmica pública, o si la família la rep per aquest, i el preu públic que cal pagar és inferior a aquesta, s'haurà d'aportar en la seua totalitat, amb la deducció prèvia de 7.000 pessetes que, igual que les pagues extres, es destinaran a l'atenció personal del resident.  
b) Si la diferència entre el preu públic que cal pagar i la RCM és inferior a 7.000 pessetes, el preu es reduirà a fi d'assegurar que l?usuari dispose de les esmentades 7.000 pessetes.  
2.B).2 Centres ocupacionals.  
Els centres ocupacionals per a discapacitats ho són tant per a físics com per a psíquics, per la qual cosa el preu que s'ha de pagar es calcularà d'acord amb els criteris i barems aplicats en cas de discapacitats psíquics.  
3. Preus públics en els menjadors socials.  
El càlcul de la RCM d'aquest tipus d'usuaris es realitzarà de la mateixa manera que per als serveis d'atenció residencial a la tercera edat però sense cap tipus de deducció per cònjuge.  
RCM Preu públic establert  
Fins a 30.000 PTA 2.OOOPTA  
Entre 30.001 i 35.000 PTA 10% RCM  
Entre 35.001 i 40.000 PTA 15% RCM  
Entre 40.001 i 45.000 PTA 20% RCM  
Entre 45.001 i 50.000 PTA 25% RCM  
Entre 50.001 i 55.000 PTA 30% RCM  
Entre 55.001 i 60.000 PTA 35% RCM  
Entre 60.001 i 65.000 PTA 40% RCM  
Entre 65.001 i 70.000 PTA 45% RCM  
Més de 70.000 PTA 50% RCM  
4. Preus públics en els centres del menor.  
Per a obtenir la renda mensual per càpita del xiquet o adolescent atès als serveis de l?Institut Valencià de Serveis Socials, es calcularà la suma dels ingressos anuals que per qualsevol concepte reba la unitat familiar del menor, i s'exclouran les pagues extres de les pensions públiques.  
No obstant això, l'aplicació dels diferents harems que tot seguit s'exposen per al càlcul dels preus públics que s'han de pagar pels usuaris per als diferents serveis, si el xiquet o adolescent atès pels serveis de l?Institut Valencià de Serveis Socials ho és per trasllat d'altra comunitat autònoma, aquesta haurà de pagar com a preu mensual el 100% del cost del servei que es tracte, la qual cosa suposa per a 1993 els imports següents:  
Plaça de residència infantil: 154.431 PTA/mes  
Plaça de residència comarcal: 153.016 PTA/mes  
Plaça de residència juvenil: 149.477 PTA/mes  
Plaça de centre de dia: 51.643 PTA/mes  
Plaça de centre de reeducació: 344.500 PTA/mes  
4.A) Atenció residencial.  
Per al càlcul dels preus que cal aplicar pels serveis prestats en les diferents residències de menors (residències infantils, comarcals i juvenils) s'aplicarà la taula següent:  
RCM Preu mensual establert  
Fins a 25.000 PTA Exemptes  
Entre 25.001 i 50.000 PTA 25% RCM  
Entre 50.001 i 75.000 PTA 40% RCM - 5.000 PTA  
Entre 75.001 i 100.000 PTA 55% RCM - 10.000 PTA  
Entre 100.001 i 150.000 PTA 70% RCM - 15.000 PTA  
Entre 150.001 i 200.000 PTA 85% RCM - 20.000 PTA  
Més de 200.000 PTA RCM - 25.000 PTA  
4.B) Atenció en els centres de dia.  
El preu que cal pagar pels serveis prestats en els centres de dia s'establirà d'acord amb el percentatge que, sobre el cost del servei d'atenció residencial corresponent, hagués tingut que pagar l?usuari. Per a això s'aplicarà la fórmula següent:  
PCD = CSCD x DAM x (PRM/CSM)  
on:  
PCD = Preu mensual Centre Dia menor.  
CSCD = Cost del servei diari per atenció en els centres de dia del menor.  
DAM = Dies d'atenció mensual.  
PRM = Preu que hauria de pagar l?usuari en cas que utilitze els serveis d'atenció residencial infantil (per a menors de 6 anys) o comarcal (per a majors de 6 anys).  
CSM = Cost del servei d'atenció residencial infantil o comarcal, segons corresponga.  
4.C) Centres de reeducació.  
Per a l?establiment dels preus que cal pagar en aquest tipus de centres s'aplicarà la taula següent:  
RCM Preu mensual establert  
Fins a 50.000 PTA Exemptes  
Entre 50.001 i 75.000 PTA 25% RCM  
Entre 75.001 i 100.000 PTA 35% RCM menys 2.500 PTA  
Entre 100.001 i 125.000 PTA 45% RCM menys 5.000 PTA  
Entre 125.001 i 150.000 PTA 55% RCM menys 7.500 PTA  
Entre 150.001 i 175.000 PTA 65% RCM menys 10.000 PTA  
Entre 175.001 i 200.000 PTA 75% RCM menys 15.000 PTA  
Entre 200.001 i 250.000 PTA 85% RCM menys 20.000 PTA  
Entre 250.001 i 300.000 PTA 95% RCM menys 25.000 PTA  
Més de 300.000 PTA RCM menys, 15.000 PTA  
5. Preus públics en residències de la dona.  
En cas que la dona usuària dels serveis prestats en residències de la dona dispose d'un lloc de treball remunerat haurà de pagar, mentre aquest dure, la quantitat de 7.000 pessetes mensuals.  
Les beneficiàries que no disposen d'ingressos propis estaran exemptes de pagament.  
No obstant això, en els supòsits en què hi hagués persones obligades a donar aliments a les usuàries, aquestes transmetran el dret a demandar-les a l'Institut Valencià de Serveis Socials, d'acord amb el que estableixen els articles 148, 151 i 1894 del Codi Civil, i es satisfarà amb les quantitats arreplegades el deute que resulta de la utilització d'aquest servei.


Còpia Permalink ELI